***Popiół i diament*** (sh. *Pepeo i dijamant*), na prostoru bivše Jugoslaviji poznatiji pod naslovom ***Pepeo i dijamanti***, je poljski crno-bijeli igrani film snimljen 1958. u režiji Andrzeja Wajde, koji se smatra jednim od najpoznatijih ostvarenja Wajdine filmografije, odnosno o u historiji poljske kinematografije uopće.

Po žanru je drama, a predstavlja adaptaciju istoimenog romana Jerzyja Andrzejewskog koji je također surađivao na scenariju. Radnja je smještena u poljski provincijski gradić na posljednji dan Drugog svjetskog rata te prikazuje kako se niz likova pokušava prilagoditi novim mirnodopskim okolnostima, ali i eskalaciju sukoba između nove komunističke vlasti sa antikomunistički raspoloženim pripadnicima ratnog pokreta otpora. Protagonist, koga tumači Zbigniew Cybulski, je Maciek, mladi veteran Armije Krajowe koji se priključio antikomunistima i dobio zapovijed da izvrši atentat na komunističkog funkcionara Szczuku (čiji lik tumači Wacław Zastrzeżyński) i čiji entuzijazam za obavljanje zadatka počne slabiti kada prvi put iskusi čari mirnodopskog života, uključujući ljubavnu vezu s mladom konobaricom Krystinom (čiji lik tumači Ewa Krzyżewska).

*Pepeo i dijamanti* su napravljeni u vrijeme kada je, u godinama nakon smrti Staljina, tadašnji komunistički režim u Poljskoj počeo labaviti svoju strogu kontrolu nad kulturnim sadržajima i dozvoliti neke koji su, poput poratne antikomunističke gerile i njenog objektivnog prikaza, dotada predstavljali tabu. Usprkos toga, režim nije bio sklon *Pepeo i dijamante* prikazati u inozemstvu, te je tek igrom slučaja završio u programu venecijanske Mostre gdje je osvojio nagradu FIPRESCI, stekao brojne pohvale i od Wajde učinio jednog od najuglednijih sineasta tadašnjeg svijeta. Najveći je dojam, međutim ostvario Cybulski, kome je pomalo anakaronistički prikaz protagonista kao "gnjevnog mladog čovjeka" nalik na buntovnu omladinu 1950-ih predstavljao najpoznatiju ulogu u karijeri. Cybulski je svoj nastup namjerno modelirao po uzoru na Jamesa Deana.

Izvori
------

Vanjske veze
------------

* *Ashes and Diamonds* na sajtu IMDb
* *Ashes and Diamonds* na AllMovie-u ()
* Criterion Collection essay by Paul Coates Arhivirano 2007-09-29 na Wayback Machine-u
* Martin Scorsese Presents 21 Masterpieces at Culture.pl

  


| * p
* r
* u
Filmovi koje je režirao Andrzej Wajda |
| --- |
| 
* *Pokolenie* (1955)
* *Towards the Sun* (1955)
* *Kanał* (1956)
* *Pepeo i dijamanti* (1958)
* *Lotna* (1959)
* *Innocent Sorcerers* (1960)
* *Samson* (1961)
* *Sibirska Ledi Magbet* (1962)
* *Love at Twenty* (1962)
* *The Ashes* (1965)
* *Gates to Paradise* (1968)
* *Everything for Sale* (1969)
* *Polowanie na muchy* (1969)
* *The Birch Wood* (1970)
* *Landscape After the Battle* (1970)
* *Pilate and Others* (1972)
* *The Wedding* (1972)
* *The Promised Land* (1975)
* *Čovjek od mramora* (1976)
* *Bez narkoze* (1978)
* *The Maids of Wilko* (1979)
* *The Orchestra Conductor* (1980)
* *Čovjek od željeza* (1981)
* *Danton* (1983)
* *A Love in Germany* (1983)
* *The Possessed* (1988)
* *Korczak* (1990)
* *Prsten sa orlom u kruni* (1993)
* *Nastazja* (1994)
* *Holy Week* (1995)
* *Miss Nobody* (1996)
* *Pan Tadeusz* (1999)
* *The Revenge* (2002)
* *Katyń* (2007)
* *Sweet Rush* (2009)
* *Walesa. Man of Hope* (2013)

 |